TV7 JERUUSALEMMA UUDISED
Tänased teemad -
IDF valmistub võimalikuks sõjaks ISISega
World Visioni annetusrahasid suunati Hamasi terroristidele
Iisrael keelustab hasartmängud
Juuda ja Samaaria olukord on varasemast ebastabiilsem
Võib selguda iidsete vilistite algupära
Druusist linnapea kritiseerib ÜROd alusetute Iisraeli-vastaste väidete eest
Teostuvad Piibli ennustused Surnumere kohta
TV7 Jeruusalemma Uudistest - Shalom!
Breaking Israel Newsi teatel raporteeris Iisraeli meedia
Põhja-Iisraelis Golanil tegutseva armeeüksuse
Golani brigaadi mitmetest õppustest Liibanoni piiri lähedal.
Iisrael valmistub Süüria lõpliku rahu järgseks päevaks,
kui on oodata džihadistide rünnakuid Iisraeli.
Kuigi Süüria-Iisraeli piiril on esinenud väiksemaid intsidente
ja seda peetakse üsna rahulikuks alaks,
on Iisraeli armee meelest tähtis vastata ka kõige väiksematele
Iisraeli suveräänsust rikkuvatele intsidentidele.
Seni pole IDFi provotseerimine islamimilitante huvitanud.
Iisraeli armeeüksused harjutasid džihadistide rünnakute tõrjumist
ja kohaliku araabia elanikkonna evakueerimist lahingute teelt.
Breaking Israel Newsi teatel
õnnestus Gazat kontrollival terrorirühmitusel Hamas infiltreeruda
rahvusvahelise humanitaarabi- ühenduse World Vision Internationali
Gaza harukontorisse.
Hamasil õnnestus 2004. a ühendusse oma agent sokutada.
Võltsitud dokumentidega ja ehitusinsenerina esinenud gazalane
tõusis ühenduses 2010. aastaks Gaza osakonna juhiks.
Oma positsiooni toel õnnestus mehel
suunata ühenduse igaaastasest 7 mln USD suurusest eelarvest 60 %
Hamasi terrorismi ja sõjategevuse rahastamisse.
Mõnedel juhtudel võeti toit sõna otseses mõttes näljaste suust,
kui vaestele mõeldud toidupakid
saadeti Põhja-Gazasse Hamasi pataljonidele.
Varastati ka vaimuhaigete abirahasid.
Hamas võtab regulaarselt rahvusvahelistelt abiühendustelt
ja valitsustelt Gazasse saabuvast abist suuri koguseid raha ja varustust.
Teiste meediaallikate teatel on vähemalt Saksamaa ja Austraalia
peatanud selle murettekitava info tõttu World Visioni toetamise.
Hamas sunnib gazalasi hankima ka Iisraeli sissepääsulube
ning sealt salakaubana relvi ja raha Gazasse tooma
või terrorirünnakuid tegema.
Breaking Israel Newsi teatel
keelustavad Iisraeli Majandus- ja Justiitsministeeriumid hasartmängud.
Majandusminister Kahloni sõnul
müüakse Iisraeli väetimatele ja vaesematele
iga päev võltsunistusi ja asjatuid lootusi.
Alates uuest aastast pole Iisraelis Kahloni sõnul
enam ühtki mänguautomaati või hobuste võiduajamist
ja tema ametiajal ka mitte ühtki kasiinot.
Aasta algul jõustuva seaduse järgi
muutuvad mänguautomaadid ja hobuste võiduajamised illegaalseks.
Iisraelis on mingil määral legaalseid hasartmänge
nagu loto või spordiennustused, kuid enamik mänge on illegaalsed.
Mängureeglite komisjon soovitab piirata ka legaalseid mänge,
seada piirangud sõltuvust tekitavatele mängudele,
tõsta hasartmängudest saadud tulude makse ja muid piiranguid.
Soovituste täidesaatmine peaks märgatavalt kärpima
hasartmängude kasvu Iisraelis.
Breaking Israel Newsi teatel
on Juuda ja Samaaria ebastabiilsemad kui iial varem.
Iisraeli luureteenistuse Shin Beti uue juhi Nadav Argamani sõnul
on piirkonnas mullu oktoobrist tehtud üle 300 suure terrorirünnaku
tera- ja tulirelvadega ja autodega inimesi rammides.
Vähenenud on suurte terrorirühmituste rünnakute arv
ja selle asemel on kasvanud rühmitusteväliste rünnakute arv.
Shin Bet ei pea igapäevast kivi- ja tulepommiloopimist
oluliseks terrorismiks, vaid pigem märuliks ja korrarikkumiseks.
Kuigi edukate terrorirünnakute arv on vähenenud,
on Juuda ja Samaaria olukord äärmiselt plahvatusohtlik
ja näiteks rahutused Templimäel või edukad massiterrorirünnakud
võivad viia olukorra levimiseni.
Israel Hayomi teatel võib Iisraelis tehtud arheoloogilise leiu abil
selguda iidsete vilistite päritolu.
Iidsetest vilistitest jäi maha rohkesti savinõusid,
kuid väga vähe bioloogilisi jälgi,
kuni 2013. a leidsid arheoloogid esmakordselt vilistite kalmistu.
Piiblist tuntud Ashkeloni linna arheoloogilistel kaevetöödel
on leitud üle 200 inimese säilmed.
Leiust teatati hiljuti 30-aastaste kaevetööde lõpetamisel.
Harvardi Ülikooli, Bostoni Kolledži ja teiste koolide arheoloogide rühm
uurib nüüd kalmistult leitud luid,
mis pärinevad 8.-11. sajandist eKr.
Avastust hoiti 2013. aastast kaevetööde lõpuni salajas,
kuna arheoloogid ei tahtnud, et info jõuaks ultraortodoksidest juutideni.
Varem on ultraortodoksid korraldanud meeleavaldusi kaevetöödel,
kus on leitud inimsäilmeid,
kuna surnud võivad olla juudid ja ususeadus ei luba neid häirida.
Israel Today teatel kritiseeris druusist linnapea ÜROd
Iisraeli-vastaste valeväidete pärast.
ÜRO majandus- ja sotsiaalnõukogu kritiseeris negatiivselt
Iisraeli okupatsiooni majanduslikke ja sotsiaalseid mõjusid
palestiinlaste eluolule okupeeritud palestiinlaste aladel,
sh Ida-Jeruusalemmas
ja okupeeritud Süüria Golani araablaste seas.
Golani suurima druusilinna linnapea Dulan Abu-Saleh
pidas ÜRO süüdistusi naeruväärseks.
Abu-Saleh rääkis Iisraeli ajalehele Makor Rishon,
et druusidega arvestatakse alati
ja nad pole end kunagi diskrimineerituna tundnud,
kuigi nende plaanid ja ehitushanked
pole saanud valitsuselt suurimaid eelarveid.
Enamik Golani 20 000 druusist pole Iisraeli kodanikud,
kuid neil kõigil on olnud võimalus 1981. aastast kodakondsus saada,
kui Golan Iisraeliga ühendati.
Iisraelis head elu nautivad druusid ütlevad avalikkuses,
et tahavad Süüriasse naasta, kuid tegelikult kardavad nad pidevalt,
et peavad tulevase rahulepingu alusel tagasi Damaskuse võimu alla naasma.
Breaking Israel Newsi teatel
on hakanud teostuma Piibli ennustused Surnumere kohta.
Rohkem kui 2500 aasta eest Jeruusalemmast tänasesse Iraaki,
iidsesse Paabelisse maapakku läinud juutide seas elanud
juudi preestrile ja prohvetile Hesekielile ilmutati,
et vesi voolab kunagi merre Jeruusalemmast idas,
selle vesi paraneb, kõik elav virgub ja kalu saab hästi palju.
2011. a leidis Ben Gurioni Ülikooli teadlasterühm oma hämmastuseks
ligi 10 korda ookeanidest soolasema Surnumere põhjas tohutuid kraatreid,
kust voolas magedat vett.
Kraatrite servad olid kaetud mikroorganismidega.
Kõrbes ja Surnumere piirkonnas tihti matkavat naist
ootas hiljuti vastuoluline ja loodusseaduste vastane vaatepilt,
kui ta leidis paksu soolakihiga kaetud randadelt kaladega mageveetiike.
Need olid meie tänased uudised. Shalom ja kohtumiseni!
Tõlge: Monika Jaaguri